**Advent**

V túto nedeľu – 29. Novembra sme začali Adventné obdobie. Slávili sme 1. Adventnú nedeľu.

Slovo advent pochádza z latinského slova adventus, čo znamená príchod. Adventné obdobie ľudstvo oslavuje už od 7. storočia nášho letopočtu. **Začína sa 4 nedele pred Štedrým dňom a práve na Štedrý deň končí.**

**Štyri adventné nedele** pripomínajú - čakanie ľudstva na prvý príchod Ježiša Krista, veriacim dávajú príležitosť pripraviť sa na slávnosť Narodenia Pána (25. 12.) a poukazujú na dôležitosť bdelého očakávania jeho druhého príchodu na konci sveta.

**3. adventná nedeľa** sa nazýva [*Gaudete*](http://sk.wikipedia.org/w/index.php?title=Gaudete&action=edit&redlink=1), nedeľa radosti a oproti ostatným adventným dňom, liturgickou farbou môže byť ružová.

Nakoľko advent sa vyznačuje dvojakým očakávaním (narodenie a druhý príchod), preto aj **advent je rozdelený na dve časti** kde 17. december tvorí hranicu tohto rozdelenia.

**Prvá časť** dáva dôraz na očakávanie druhého príchodu Krista a druhá časť je prípravou veriacich na stretnutie s Kristom pri jasliach. Toto delenie je veľmi dobre vidieť v liturgických textoch a modlitbách.

**ADVENTNÝ VENIEC**

K Adventu patrí adventný veniec. **Tento symbol sa však do užívania dostal podstatne neskôr, ako samotné oslavy adventného obdobia.** Prvá zmienka o ňom pochádza až z 19. storočia, presnejšie z roku 1838 z Hamburgu, kedy evanjelický pastor Johann Heinrich Wichern na základe neustálych otázok detí, koľko dní ešte zostáva do Vianoc, rozhodol vyrobiť drevený veniec s 24 sviečkami - 19 tenšími, ktoré predstavovali všedné dni a štyrmi hrubšími sviecami symbolizujúcimi štyri adventné nedele. Tento veniec zavesil na dvere sirotinca. Pod vencom bola pokladnička na milodary pre opustené deti. Wichern pripevnil každý deň na veniec jednu sviečku.

**Dnes sa už na adventných vencoch používajú len 4 sviečky, ktoré sa postupne každý týždeň po jednej zapaľujú a symbolizujú práve 4 adventné nedele.** Horiaca svieca symbolizuje Ježiša Krista, čím viac svetla, tým je jeho príchod bližšie. Požehnaný adventný veniec sa umiestňuje v kostoloch i v domoch veriacich.

 Rozlievajúce sa svetlo z horiacich sviec vyjadruje prichádzajúceho Krista, ktorý rozptyľuje temnotu a strach, pretože on je "svetlo sveta".

Porozmýšľaj aké predsavzatie si chceš dať na Advent, v čom sa chceš polepšiť, aby si sa tak lepšie pripravil na Vianoce.

**Zopakuj si:**

1. Čo znamená slovo Advent?

2. Na čo sa pripravujeme v Advente?

3. Koľko nedieľ má obdobie Adventu?





Pomôcka k tajničke: Počatie, Nazaret, Roráty,